Daar is min plekke op aarde waar mens die natuurskoon en sielerus kan waardeer soos in Orania. Om 'n spa belewenis te geniet in ons asemrowende Karoolandskap op die oewer van die Oranjerivier is 'n ervaring wat min kan beskryf. Die besonderse argitektuur van hout en klip is voorwaar 'n lus vir die oog. Met die kalmerende klanke van vloeiende water op die oor, verkeer mens vinnig in 'n staat van algehele ontspanning.